31997R2181
L 299/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2181/97 НА КОМИСИЯТА
от 3 ноември 1997 година
за изменение на Регламент (ЕО) № 577/97 относно определяне на някои подробни правила за прилагане на Регламент (ЕО) № 2991/94 на Съвета относно определяне на стандарти за мазнините за мазане, както и на Регламент (ЕИО) № 1898/87 на Съвета относно закрилата на наименованията, използвани в търговията с мляко и млечни продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2991/94 на Съвета от 5 декември 1994 г. относно определяне на стандарти за мазнините за мазане (1), и по-специално член 8 от него,
като взе предвид Регламент (ЕИО) № 1898/87 на Съвета от 2 юли 1987 г. относно закрилата на наименованията, използвани в търговията с мляко и млечни продукти (2), последно изменен с Акта за присъединяване на Австрия, Финландия и Швеция, и по-специално член 4, параграф 2 от него,
като има предвид, че член 2, параграф 1 от Регламент (ЕО) № 577/97 на Комисията от 1 април 1997 г. относно определяне на някои подробни правила за прилагане на Регламент (ЕО) № 2991/94 на Съвета относно определяне на стандарти за мазнините за мазане, както и от Регламент (ЕИО) № 1898/87 на Съвета относно закрилата на наименованията, използвани в търговията с мляко и млечни продукти (3), изменен с Регламент (ЕО) № 1278/97 (4), определя правилата за обозначаването на съдържанието на мазнини в мазнините за мазане; като има предвид, че член 2, параграф 3 от цитирания регламент предвижда установяване на метод за проверка на съответствието с тези правила;
като има предвид, че подходяща процедура за проверка на декларираното съдържание на мазнини в мазнините за мазане, които не са предмет на разпоредбите на член 2, параграф 2 от Регламент (ЕО) № 577/97, е била изработена и тя следва да бъде приета; като има предвид, че това може най-добре да бъде постигнато чрез изменение на Регламент (ЕО) № 577/97; като има предвид, че датата, от която следва да се прилага методът, трябва да бъде отложена, за да се даде достатъчно време за натрупване на опит при неговото използване;
като има предвид, че съответните управителни комитети не са представили становища в сроковете, определени от техните председатели,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 577/97 се изменя, както следва:
1.
Член 2, параграф 3 се заменя със следния текст:
„3. Процедурата, която следва да се прилага от 1 юли 1998 г. за проверка на съответствието с параграф 1, е установената в приложение II.“
2.
Приложението става приложение I.
3.
Добавя се следното приложение:
„ПРИЛОЖЕНИЕ II
Проверка на декларираното съдържание на мазнини в мазнините за мазане
Пет проби, които следва да бъдат подбрани на случаен принцип, се вземат от партидата, която трябва да бъде проверена и анализирана. Прилагат се следните две процедури:
А.
Средноаритметичното от петте получени резултата се сравнява с декларираното съдържание на мазнини. Декларираното съдържание се счита за съответстващо, ако средноаритметичното съдържание на мазнини не се различава с повече от 0,5 процентни пункта от декларираното съдържание на мазнини.
Б.
Петте отделни резултата се съпоставят с допустимата граница на отклонение (2 %), посочена в член 2, параграф 1, буква б).
Ако разликата между максималната стойност и минималната стойност на петте отделни резултата е по-малка или равна на 2 %, изискването по член 2, параграф 1, буква б) се счита за изпълнено.
При установяване на съответствие с условията, предвидени в точки А и Б, проверяваната партида се счита за отговаряща на изискванията на член 2, параграф 1, букви а)-в) дори когато при прилагане на комбинирана процедура на проверка, една от петте стойности попада извън допустимата граница на отклонение от ± 1 %.“
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 3 ноември 1997 година.